CELEX: 62016CN0626
Language: et
Date: 2016-11-30 00:00:00
Title: Kohtuasi C-626/16: 30. novembril 2016 esitatud hagi – Euroopa Komisjon versus Slovaki Vabariik

13.3.2017   
            
            
               ET
            
            
               Euroopa Liidu Teataja
            
            
               C 78/9
            
         30. novembril 2016 esitatud hagi – Euroopa Komisjon versus Slovaki Vabariik
   (Kohtuasi C-626/16)
   (2017/C 078/13)
   Kohtumenetluse keel: slovaki
   
      Pooled
   
   
      Hageja: Euroopa Komisjon (esindajad: E. Sanfrutos Cano ja A. Tokár)
   
      Kostja: Slovaki Vabariik
   
      Hageja nõuded
   
   Euroopa Komisjon palub Euroopa Kohtul:
   
               1.
            
            
               tuvastada, et kuna Slovaki Vabariik ei ole võtnud vajalikke meetmeid, et täita Euroopa Kohtu otsust kohtuasjas C-331/11: komisjon vs. Slovakkia, milles Euroopa Kohus tuvastas, et Slovaki Vabariik on jätnud täitmata oma kohustused, mis tulenevad nõukogu 26. aprilli 1999. aasta direktiivi 1999/31/EÜ prügilate kohta (1) artikli 14 punktidest a–c, siis on Slovaki Vabariik rikkunud kohustusi, mis tulenevad Euroopa Liidu toimimise lepingu artikli 260 lõikest 1;
            
         
               2.
            
            
               kohustada Slovaki Vabariiki maksma Euroopa Komisjoni „Euroopa Liidu omavahendite“ kontole:
               
                           a)
                        
                        
                           karistusmakse summas 6 793,80 eurot iga päeva eest, mil Slovaki Vabariik viivitab meetmete võtmisega, mis on vajalikud Euroopa Kohtu kohtuasjas C-331/11: komisjon vs. Slovakkia kuulutatud kohtuotsuse täitmiseks, mis tuleb tasuda alates kohtuotsuse kuulutamisest käesolevas asjas kuni Slovaki Vabariigi poolt nende meetmete võtmiseni, mis on vajalikud kohtuasjas C-331/11: komisjon vs. Slovakkia kohtuotsuse täitmiseks;
                        
                     
                           b)
                        
                        
                           põhisumma 743,60 eurot iga päeva eest, kokku vähemalt summa 939 000 eurot iga päeva eest, mil Slovaki Vabariik viivitab meetmete võtmisega, mis on vajalikud Euroopa Kohtu kohtuasjas C-331/11: komisjon vs. Slovakkia kuulutatud kohtuotsuse täitmiseks, mis tuleb tasuda perioodi eest alates selle otsuse kuulutamisest 25. aprillil 2013 kuni:
                           
                                       —
                                    
                                    
                                       käesolevas asjas kohtuotsuse tegemiseni, või
                                    
                                 
                                       —
                                    
                                    
                                       kuupäevani, mil võetakse vajalikud meetmed kohtuasjas C-331/11: komisjon vs. Slovakkia Euroopa Kohtu otsuse täitmiseks, kui see kuupäev on varasem käesolevas asjas kohtuotsuse kuulutamise kuupäevast, ja
                                    
                                 
                     
         
               3.
            
            
               mõista kohtukulud välja Slovaki Vabariigilt.
            
         
      Väited ja peamised argumendid
   
   25. aprillil 2013 kuulutas Euroopa Kohus kohtuotsuse kohtuasjas C-331/11: komisjon vs. Slovakkia, milles ta otsustas, et kuna Slovaki Vabariik lubas käitada Žilina – Považský Chlmec prügilat ilma vastavusse viimise kavata ja lõpliku otsuseta käitamise jätkamise kohta heakskiidetud vastavusse viimise kava alusel, on ta rikkunud liikmesriigi kohustusi, mis tulenevad nõukogu 26. aprilli 1999. aasta direktiivi 1999/31/EÜ prügilate kohta artikli 14 punktidest a–c.
   Kohtueelses menetluses märkis Slovaki Vabariik, et tal on kavas täita Euroopa Kohtu otsust kohtuasja C-331/11, sulgedes Žilina – Považský Chlmec prügila, ja et teatud sammud on selleks juba võetud.
   Ent Euroopa Komisjon kinnitab, et olenemata Slovaki Vabariigi kinnitustest ei ole Euroopa Kohtu otsuses C-331/11 nõutud meetmeid veel võetud. Seetõttu on Euroopa Komisjon otsustanud algatada menetluse Euroopa Liidu toimimise lepingu artikli 260 alusel.
   
      (1)  EÜT 1999, L 182, lk 1; ELT eriväljaanne 15/4, lk 228.